12 Mohlala o ikhethang le ho feta o ka bonoa ho Morena Josafate ea molemo. Ha morena eo a etsa ketso e booatla, moprofeta oa Jehova o ile a mo bolella: “Ka lebaka lena Jehova o u halefetse.” E ne e le taba e tebileng hakaakang! Empa molaetsa oa Jehova ha oa ka oa fella moo. O ile oa tsoela pele ho re: “Leha ho le joalo, ho na le lintho tse ntle tse fumanoeng ho uena.” (2 Likronike 19:1-3) Kahoo khalefo ea Jehova e lokileng ha ea ka ea mo sitisa ho bona se molemo ho Josafate. O ne a fapane hakaakang le batho ba sa phethahalang! Ha ba bang ba re khopisitse, re ka ’na ra ba le tšekamelo ea ho tlōlisa mahlo se molemo seo ba nang le sona. Le ha re entse sebe, masoabi, ho hlajoa ke lihlong le boikutlo ba ho ba molato li ka ’na tsa re sitisa ho bona se molemo ho rōna. Leha ho le joalo, hopola hore haeba re bakela libe tsa rōna ’me re leka ka matla ho se hlole re li etsa, Jehova oa re tšoarela.